The Insider: Cum poate Europa să contracareze amenințările apocaliptice ale lui Putin dacă Trump ajunge din nou la Casa Albă
Propagandiștii ruși amenință din nou europenii cu „moartea civilizației” și, pentru prima oară, Vladimir Putin își susține retorica nucleară prin organizarea de exerciții militare ce implică forțele nucleare non-strategice ale Rusiei. Dar chiar și dacă Donald Trump ar câștiga un nou mandat de președinte al Statelor Unite și ar retrage angajamentul Americii pentru asigurarea securității membrilor europeni ai alianței NATO, Europa are capacități nucleare proprii semnificative și se pregătește deja pentru un posibil viitor în care trebuie să se descurce fără ajutorul american, se arată într-o analiză The Insider.